23. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 68 της 15/25 Ιουν. 1962 (ΦΕΚ Α΄  95) Περί αποκτήσεως ακινήτων εν τη περιφερεία του Νομού Θεσσαλονίκης παρά Σωματείων δρώντων εν τη αλλοδαπή και εχόντων προορισμόν την εκπαίδευσιν εν γένει. Λαβόν υπ’ όψει σχετικήν εισήγησιν των Υπουργών Οικονομικών και επί της Εθνικής Παιδείας, αποφασίζει: Κατ’ εξαίρεσιν των κειμένων διατάξεων δύναται ο Υπουργός της Εθνικής Παιδείας να επιτρέπη, δι’ αποφάσεώς του δημοσιευομένης δια της Εφημερίδος της Κυβερνήσεως, εις σωματεία εδρεύοντα εν τη αλλοδαπή αλλά δρώντα και εν Ελλάδι και έχοντα προορισμόν την εκπαίδευσιν εν γένει, να αποκτώσιν ακίνητα εν τη περιφερεία του Νομού Θεσσαλονίκης, επί τω σκοπώ της χρησιμοποιήσεως τούτων ως διδακτηρίων, δια την πραγματοποίησιν των υπό τούτων επιδιωκομένων σκοπών ή να ενοικιάζωσι μακροετώς ακίνητα επί τω αυτώ σκοπώ. Η παρούσα κυρωθήσεται νομοθετικώς μερίμνη του επί της Εθνικής Παιδείας και Θρησκευμάτων Υπουργού. 